John Biller

John Arthur Biller (14. marraskuuta 1877 – 26. maaliskuuta 1934 New York) oli yhdysvaltalainen vauhdittomiin hyppylajeihin erikoistunut yleisurheilija ja olympiamitalisti.

Biller osallistui olympialaisiin kaksi kertaa, vuosina 1904 ja 1908. Vuonna 1904 St. Louisissa hän saavutti vauhdittomassa pituushypyssä pronssia, minkä lisäksi hän sijoittui vauhdittomassa korkeushypyssä neljänneksi ja kiekonheitossa viidenneksi. Vuoden 1908 olympialaisissa Lontossa Biller sijoittui jaetulle hopealle vauhdittomassa korkeushypyssä, minkä lisäksi hän oli vauhdittoman pituushypyn neljäs.

Biller teki ennätyksikseen vauhdittomassa pituudessa tuloksen 3,26 metriä vuonna 1904 sekä vauhdittomassa korkeudessa tuloksen 1,55 metriä vuonna 1908.

Lähteet 

Yhdysvaltalaiset yleisurheilijat
Yhdysvaltalaiset olympiamitalistit
Vuonna 1877 syntyneet
vuonna 1934 kuolleet